Σίστο Μπανταλόκιο

Ο Σίστο Μπανταλόκιο Ρόζα (, 28 Ιουνίου 1585 –  ) ήταν Ιταλός ζωγράφος και χαράκτης της σχολής της Μπολόνια.

Γεννήθηκε στην Πάρμα και εργάστηκε αρχικά με τον Αγκοστίνο Καρράτσι στη Μπολόνια και στη συνέχεια με τον Αννιμπάλε Καρράτσι στη Ρώμη. Δούλεψε με τον Αννιμπάλε μέχρι το 1609 και στη συνέχεια επέστρεψε στην Πάρμα. Το γνωστότερο έργο του ως χαράκτης ήταν η σειρά «Η Βίβλος του Ραφαήλ», την οποία δημιούργησε μαζί με τον συμμαθητή του, Τζοβάννι Λανφράνκο. Οι εικόνες απεικονίζουν μια σειρά από νωπογραφίες του εργαστηρίου του Ραφαήλ στη λότζια του Βατικανού. Ως ζωγράφος, το σημαντικότερο έργο του είναι οι τοιχογραφίες στην εκκλησία του Αγίου Ιωάννη του Ευαγγελιστή, στο Ρέτζο νελλ’Εμίλια, οι οποίες βασίζονται σε προηγούμενα έργα του Κορρέτζο. Στην εκκλησία αυτή, εκτέλεσε τη διακόσμηση του τρούλου και των παραστάδων. Η τοιχογραφία του τρούλου αναπαριστά την Παρουσία, δηλαδή τη δεύτερη έλευση του Χριστού, ενώ οι παραστάδες κοσμούνται από τις τέσσερις βασικές αρετές.

Αν και συχνά συνεργάστηκε στην τοιχογραφία με τον Λανφράνκο, για παράδειγμα στη σειρά που σχεδίασε ο Αννιμπάλε στο παρεκκλήσι του Αγίου Ντιέγκο στο Σαν Τζάκομο ντέλι Σπανιόλι  (1602–1607) και στο Παλάτσο Κοσταγκούτι (Νέσσος και Δειάνειρα), ο Μπανταλόκιο δεν έλαβε ποτέ την ίδια αναγνώριση με τον ομότεχνο του. Παρόλα αυτά, αναγνωρίζεται σήμερα ως μια σημαντική προσωπικότητα που έφερε τις καλλιτεχνικές τεχνοτροπίες του ιταλικού μπαρόκ στη βόρεια Ιταλία.

Πίνακες

 Παραπομπές 

Πηγές



Κατηγορία:Ιταλοί ζωγράφοι του 16ου αιώνα
Κατηγορία:Ιταλοί χαράκτες
Κατηγορία:Ιταλοί ζωγράφοι του 17ου αιώνα